CELEX: 32020D0167
Language: bg
Date: 2020-02-05 00:00:00
Title: Решение за изпълнение (ЕС) 2020/167 на Комисията от 5 февруари 2020 година относно хармонизираните стандарти за радиосъоръжения, изготвени в подкрепа на Директива 2014/53/ЕС на Европейския парламент и на Съвета

6.2.2020   
               
               
                  BG
               
               
                  Официален вестник на Европейския съюз
               
               
                  L 34/46
               
            
         РЕШЕНИЕ ЗА ИЗПЪЛНЕНИЕ (ЕС) 2020/167 НА КОМИСИЯТА
         от 5 февруари 2020 година
         относно хармонизираните стандарти за радиосъоръжения, изготвени в подкрепа на Директива 2014/53/ЕС на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (1), и по-специално член 10, параграф 6 от него,
         като има предвид, че:
         
                     (1)
                  
                  
                     В съответствие с член 16 от Директива 2014/53/ЕС на Европейския парламент и на Съвета (2) радиосъоръжение, което съответства на хармонизираните стандарти или части от тях, данните за които са били публикувани в Официален вестник на Европейския съюз, се счита, че съответства на съществените изисквания, установени в член 3 от посочената директива, обхванати от тези стандарти или части от тях.
                  
               
                     (2)
                  
                  
                     С Решение за изпълнение C(2015) 5376 на Комисията (3) Комисията отправи искане до Европейския комитет за стандартизация в електротехниката и Европейския институт за стандарти в далекосъобщенията (ETSI) за изготвянето и преработката на хармонизирани стандарти за радиосъоръжения в подкрепа на Директива 2014/53/ЕС.
                  
               
                     (3)
                  
                  
                     Въз основа на искането, изложено в Решение за изпълнение C(2015) 5376, ETSI изготви хармонизирани стандарти EN 300 328 V2.2.2 за съоръжения за предаване на данни, работещи в 2,4 GHz честотен обхват, EN 300 698 V2.3.1 за радиотелефонни предаватели и приемници за морската подвижна служба, EN 303 098 V2.2.1 за морски маломощни устройства за персонално локализиране, EN 303 520 V1.2.1 за свръхмаломощни (ULP) безжични медицински устройства за капсулна ендоскопия и EN 300 674-2-2 V2.2.1 за системи за телематика за транспорт и трафик (TTT).
                  
               
                     (4)
                  
                  
                     Комисията направи заедно с ETSI оценка дали тези хармонизирани стандарти съответстват на искането, изложено в Решение за изпълнение C(2015) 5376.
                  
               
                     (5)
                  
                  
                     Хармонизираните стандарти EN 300 328 V2.2.2, EN 303 098 V2.2.1 и EN 300 674-2-2 V2.2.1 отговарят на съществените изисквания, които имат за цел да обхванат и които са посочени в Директива 2014/53/ЕС. Поради това е целесъобразно данните за тези стандарти да се публикуват в Официален вестник на Европейския съюз.
                     
                  
               
                     (6)
                  
                  
                     С точка 8.2.3 от хармонизиран стандарт EN 300 698 V2.3.1 на производителите се позволява да се отклоняват от максималната радиочестотна мощност, заявена съгласно член 10, параграф 8 от Директива 2014/53/ЕС и доказана в техническата документация, изготвена в съответствие с член 21 от същата директива. Поради това данните за посочения хармонизиран стандарт следва да се публикуват в Официален вестник на Европейския съюз с ограничение.
                  
               
                     (7)
                  
                  
                     Хармонизиран стандарт EN 303 520 V1.2.1 позволява на производителите да договарят определени методи на изпитване с изпитвателните лаборатории. Освен това с него на производителите се позволява да изпитват оборудване при температури, които може да не съответстват на предвидената употреба. Равнището на разрешено договаряне и тълкуване в този хармонизиран стандарт може да окаже отражение при доказването на съответствието на радиосъоръженията със съществените изисквания, установени в член 3, параграф 2 от Директива 2014/53/ЕС. Поради това данните за посочения хармонизиран стандарт следва да се публикуват в Официален вестник на Европейския съюз с ограничение.
                  
               
                     (8)
                  
                  
                     Въз основа на Решение за изпълнение C(2015) 5376, ETSI замени следните хармонизирани стандарти, данните за които са публикувани в Официален вестник на Европейския съюз (4): EN 300 328 V2.1.1 се заменя с EN 300 328 V2.2.2; EN 303 098 V2.1.1 се заменя с EN 303 098 V2.2.1; EN 303 520 V1.1.1 се заменя с EN 303 520 V1.2.1; EN 300 698 V2.2.1 се заменя с EN 300 698 V2.3.1; и EN 300 674-2-2 V2.1.1 се заменя с EN 300 674-2-2 V2.2.1.
                  
               
                     (9)
                  
                  
                     В хармонизирания стандарт EN 302 065-3 V2.1.1, данните за който са публикувани в Официален вестник на Европейския съюз (5), не се описват техники за намаляване на смущенията чрез целево задействане на предаването. С Решение за изпълнение (ЕС) 2019/785 на Комисията (6) обаче се налагат технически изисквания, считано от 16 ноември 2019 г., които да бъдат използвани в радиочестотните ленти 3,8—4,2 GHz и 6—8,5 GHz за транспортни системи за контрол на достъпа, използващи целево задействане на предаването. В Решение за изпълнение (ЕС) 2019/785 се предвижда, че за транспортните системи за контрол на достъпа трябва да се използват техники за намаляване на смущенията чрез целево задействане на предаването, които осигуряват подходящо ниво на работните показатели, с цел спазване на съществените изисквания на Директива 2014/53/ЕС. Тъй като хармонизираният стандарт EN 302 065-3 V2.1.1 не се отнася до техниките за намаляване на смущенията чрез целево задействане на предаването, е необходимо да се посочи, че съответствието с този хармонизиран стандарт не гарантира съответствие с изискванията на Решение за изпълнение (ЕС) 2019/785, които се отнасят до тези техники, и съответно не осигурява презумпция за съответствие със съществените изисквания, посочени в член 3, параграф 2 от Директива 2014/53/ЕС, отнасящи се до посочените техники. Поради това данните за посочения хармонизиран стандарт следва да се публикуват в Официален вестник на Европейския съюз с ограничение.
                  
               
                     (10)
                  
                  
                     Хармонизираният стандарт EN 302 752 V1.1.1, данните за който са публикувани в Официален вестник на Европейския съюз (7) с ограничение, бе приет от ETSI през 2009 г. съгласно Директива 1999/5/ЕО на Европейския парламент и на Съвета (8). При привеждането на този хармонизиран стандарт в съответствие с Директива 2014/53/ЕС ETSI преустанови работата по този процес, като счете, че „не е установено наличие на интерес от страна на заинтересованите страни“, че „не се предвижда настъпването на последици, в случай че не е наличен хармонизиран стандарт за активни устройства за усилване на сигнала от радарната цел, тъй като не е установен интерес от страна на промишлеността“, както и че „хармонизираният стандарт може да се счита за остарял и следва да бъде заличен“.
                  
               
                     (11)
                  
                  
                     Поради това е необходимо данните за стандартите, които са заменени, данните за хармонизиран стандарт EN 302 065-3 V2.1.1, които следва да бъдат публикувани с ограничение, и данните за хармонизиран стандарт EN 302 752 V1.1.1, който се счита за остарял, да бъдат заличени от Официален вестник на Европейския съюз (9). С цел на производителите да се предостави достатъчно време, за да се подготвят за прилагането на хармонизираните стандарти, с които се извършва замяна, е необходимо да се отложи заличаването на данните за заменените стандарти. С цел на производителите да се предостави време, за да се подготвят за заличаването на данните за хармонизиран стандарт EN 302 752 V1.1.1, е необходимо да се отложи заличаването на данните за посочения стандарт.
                  
               
                     (12)
                  
                  
                     Съответствието с хармонизиран стандарт осигурява презумпция за съответствие със съответните съществени изисквания, определени в законодателството на Съюза за хармонизация, считано от датата на публикуване на данните за този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Данните за хармонизираните стандарти за радиосъоръжения, които са изготвени в подкрепа на Директива 2014/53/ЕС и са изброени в приложение I към настоящото решение, се публикуват в Официален вестник на Европейския съюз.
            
            Данните за хармонизираните стандарти за радиосъоръжения, които са изготвени в подкрепа на Директива 2014/53/ЕС и са изброени в приложение II към настоящото решение, се публикуват в Официален вестник на Европейския съюз с ограничение.
         
         
            Член 2
            Данните за хармонизираните стандарти за радиосъоръжения, които са изготвени в подкрепа на Директива 2014/53/ЕС и са изброени в приложение III към настоящото решение, се заличават от Официален вестник на Европейския съюз от датите, посочени в същото приложение.
         
         
            Член 3
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 5 февруари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 316, 14.11.2012 г., стр. 12.
         
            (2)  Директива 2014/53/ЕС на Европейския парламент и на Съвета от 16 април 2014 г. за хармонизирането на законодателствата на държавите членки във връзка с предоставянето на пазара на радиосъоръжения и за отмяна на Директива 1999/5/ЕО (ОВ L 153, 22.5.2014 г., стр. 62).
         
            (3)  Решение за изпълнение C(2015) 5376 final на Комисията от 4 август 2015 г. относно искане за стандартизация до Европейския комитет за стандартизация в електротехниката и до Европейския институт за стандарти в далекосъобщенията по отношение на радиосъоръженията в подкрепа на Директива 2014/53/ЕС на Европейския парламент и на Съвета.
         
            (4)  ОВ C 326, 14.9.2018 г., стр. 114.
         
            (5)  ОВ C 326, 14.9.2018 г., стр. 114.
         
            (6)  Решение за изпълнение (ЕС) 2019/785 на Комисията от 14 май 2019 г. за хармонизиране на радиочестотния спектър за оборудване, използващо свръхшироколентова технология в Съюза, и за отмяна на Решение 2007/131/ЕО (ОВ L 127, 16.5.2019 г., стр. 23).
         
            (7)  ОВ C 326, 14.9.2018 г., стр. 114.
         
            (8)  Директива 1999/5/ЕО на Европейския парламент и на Съвета от 9 март 1999 г. относно радионавигационното оборудване и далекосъобщителното крайно оборудване и взаимното признаване на тяхното съответствие (ОВ L 91, 7.4.1999 г., стр. 10).
         
            (9)  ОВ C 326, 14.9.2018 г., стр. 114.
      
      
         
            ПРИЛОЖЕНИЕ I
            
                        №
                     
                     
                        Данни за стандарта
                     
                  
                        1.
                     
                     
                        EN 300 328 V2.2.2
                        Широколентови предавателни системи. Съоръжения за предаване на данни, работещи в обхват 2,4 GHz. Хармонизиран стандарт за достъп до радиоспектър
                     
                  
                        2.
                     
                     
                        EN 300 674-2-2 V2.2.1
                        Телематика за транспорт и трафик (TTT). Специализирани предавателни съоръжения с малък обсег (DSRC) (500 kbit/s/250 kbit/s), работещи в честотния обхват от 5 795  MHz до 5 815  MHz. Част 2: Хармонизиран стандарт за достъп до радиоспектър. Подчаст 2: Бордова част (OBU)
                     
                  
                        3.
                     
                     
                        EN 303 098 V2.2.1
                        Морски маломощни устройства за персонално локализиране, използващи AIS. Хармонизиран стандарт за достъп до радиоспектър
                     
                  
      
      
         
            ПРИЛОЖЕНИЕ II
            
                        №
                     
                     
                        Данни за стандарта
                     
                  
                        1.
                     
                     
                        EN 300 698 V2.3.1
                        Радиотелефонни предаватели и приемници за морска подвижна служба, работещи в VHF обхвата, използвани във вътрешните водни пътища. Хармонизиран стандарт за достъп до радиоспектър и за функционалности за спешни услуги
                        
                           Забележка: Съответствието с посочения хармонизиран стандарт не осигурява презумпция за съответствие със същественото изискване, посочено в член 3, параграф 2 от Директива 2014/53/ЕС, ако в точка 8.2.3 от посочения хармонизиран стандарт се прилага следното изречение: Когато превключвателят за изходната мощност е в положение на максимална стойност, мощността на носещата честота трябва да бъде в рамките на ±1,5  dB от номиналната изходна мощност при нормални условия на изпитване“.
                     
                  
                        2.
                     
                     
                        EN 302 065-3 V2.1.1
                        Устройства с малък обсег на действие (SRD), използващи свръхшироколентова технология (UWB). Хармонизиран стандарт, покриващ съществените изисквания на член 3, параграф 2 от Директива 2014/53/ЕС. Част 3: Изисквания за UWB устройства за наземно базирани автомобилни приложения
                        
                           Забележка: С посочения хармонизиран стандарт не се определят технически спецификации за „техники за намаляване на смущенията чрез целево задействане на предаването“. С Решение за изпълнение (ЕС) 2019/785 обаче се налагат технически изисквания, считано от 16 ноември 2019 г., които да бъдат използвани в радиочестотните ленти 3,8—4,2 GHz и 6—8,5 GHz за транспортни системи за контрол на достъпа, използващи целево задействане на предаването. Поради това съответствието с посочения хармонизиран стандарт не гарантира съответствие с Решение (ЕС) 2019/785 и съответно не осигурява презумпция за съответствие със съществените изисквания, посочени в член 3, параграф 2 от Директива 2014/53/ЕС, които се отнасят до „техники за намаляване на смущенията чрез целево задействане на предаването“.
                     
                  
                        3.
                     
                     
                        EN 303 520 V1.2.1
                        Устройства с малък обсег на действие (SRD). Свръхмаломощни (ULP) безжични медицински устройства за капсулна ендоскопия, работещи в обхвата от 430 MHz до 440 MHz. Хармонизиран стандарт за достъп до радиоспектър
                        
                           Забележка: Съответствието с посочения хармонизиран стандарт не осигурява презумпция за съответствие със съществените изисквания, посочени в член 3, параграф 2 от Директива 2014/53/ЕС, ако се прилага някое от следните изречения:
                        
                                    —
                                 
                                 
                                    по отношение на точка Б.1 от приложение Б: „Производителят и изпитвателната лаборатория може да се договорят за алтернативно подходящо прилагане на симулатор на човешки торс, който след това се описва изцяло в протокола от изпитването“;
                                 
                              
                                    —
                                 
                                 
                                    по отношение на точка В.1 от приложение В: „Като алтернатива производителят и изпитвателната лаборатория може да се договорят да използват полупоглъщащо радиовълните помещение (с отразяващ под), което след това се описва изцяло в протокола от изпитването“.
                                 
                              
                           Забележка: Температурата, посочена в точка Б.2 от приложение Б, трябва да отразява предвидената употреба.
                     
                  
      
      
         
            ПРИЛОЖЕНИЕ III
            
                        №
                     
                     
                        Данни за стандарта
                     
                     
                        Дата на заличаването
                     
                  
                        1.
                     
                     
                        EN 300 328 V2.1.1
                        Широколентови предавателни системи. Съоръжения за предаване на данни, работещи в ISM обхват 2,4 GHz и използващи широколентови модулационни методи. Хармонизиран стандарт, покриващ съществените изисквания на член 3, параграф 2 от Директива 2014/53/ЕС
                     
                     
                        6 август 2021 г.
                     
                  
                        2.
                     
                     
                        EN 300 698  V2.2.1
                        Радиотелефонни предаватели и приемници за морска подвижна служба, работещи в VHF обхвата, използвани във вътрешните водни пътища. Хармонизиран стандарт, покриващ съществените изисквания на членове 3, параграф 2 и член 3, параграф 3, буква ж) от Директива 2014/53/ЕС
                     
                     
                        6 август 2021 г.
                     
                  
                        3.
                     
                     
                        EN 300 674-2-2 V2.1.1
                        Телематика за транспорт и трафик (TTT). Специализирани предавателни съоръжения с малък обсег (DSRC) (500 kbit/s/250 kbit/s), работещи в честотния обхват от 5 795  MHz до 5 815  MHz. Част 2: Хармонизиран стандарт, покриващ съществените изисквания на член 3, параграф 2 от Директива 2014/53/ЕС Подчаст 2: Бордова част (OBU)
                     
                     
                        6 август 2021 г.
                     
                  
                        4.
                     
                     
                        EN 302 065-3 V2.1.1
                        Устройства с малък обсег на действие (SRD), използващи свръхшироколентова технология (UWB). Хармонизиран стандарт, покриващ съществените изисквания на член 3, параграф 2 от Директива 2014/53/ЕС. Част 3: Изисквания за UWB устройства за наземно базирани автомобилни приложения
                     
                     
                        6 август 2021 г.
                     
                  
                        5.
                     
                     
                        EN 302 752 V1.1.1
                        Електромагнитна съвместимост и въпроси на радиоспектъра (ERM). Активни устройства за усилване на сигнала от радарната цел. Хармонизиран европейски стандарт (EN), покриващ съществените изисквания на член 3, параграф 2 от Директивата за радионавигационното оборудване и далекосъобщителното крайно оборудване (R&TTED)
                     
                     
                        6 август 2021 г.
                     
                  
                        6.
                     
                     
                        EN 303 098  V2.1.1
                        Морски маломощни устройства за персонално локализиране, използващи AIS. Хармонизиран стандарт, покриващ съществените изисквания на член 3, параграф 2 от Директива 2014/53/ЕС
                     
                     
                        6 август 2021 г.
                     
                  
                        7.
                     
                     
                        EN 303 520 V1.1.1
                        Устройства с малък обсег на действие (SRD). Свръхмаломощни (ULP) безжични медицински устройства за капсулна ендоскопия, работещи в обхвата от 430 MHz до 440 MHz. Хармонизиран стандарт за достъп до радиоспектър
                     
                     
                        6 август 2021 г.